Mans deur bye aangevalArgieffoto (Foto: PollyDot, Pixabay) Twee mans is Vrydagmiddag in die hospitaal opgeneem nadat hulle deur bye aangeval is by ŉ eiendom in Glen Marais, Kempton Park. “Die twee mans, een in sy 50’s en die ander ongeveer 70 jaar oud, is verskeie kere deur die bye gesteek,” het Chitra Bodasing Harduth, woordvoerder van ER24, gesê. “Die twee mans is op die toneel ondersoek en is na plaaslike hospitale geneem vir verdere behandeling.” ŉ Werker was na bewering besig om gras te sny toe ŉ byekorf versteur is. Verdere besonderhede is nie bekend gemaak nie.